Document ID: 32005D0773

ODLOČBA KOMISIJE
z dne 3. novembra 2005
o razveljavitvi Odločbe 2003/136/ES o odobritvi načrtov za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih razmerah v Luksemburgu
(notificirana pod dokumentarno številko K(2005) 4193)
(Besedilo v francoskem jeziku je edino verodostojno)
(2005/773/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1), in zlasti členov 16(1), 25(3) in 29(2) Direktive,
ob upoštevanju naslednjega:
(1)
V Luksemburgu je bila leta 2001 v populaciji divjih prašičev potrjena klasična prašičja kuga.
(2)
Komisija je z Odločbo Komisije 2003/136/ES (2) odobrila načrte, ki jih je predložil Luksemburg, za izkoreninjenje klasične prašičje kuge pri divjih prašičih in cepljenje divjih prašičev v izrednih razmerah.
(3)
Z Odločbo 2005/224/ES je Komisija odobrila končanje načrta cepljenja divjih prašičev v izrednih razmerah.
(4)
Informacije, ki jih je predložil Luksemburg kažejo, da je klasična svinjska kuga pri divjih prašičih uspešno izkoreninjena in odobrenega načrta izkoreninjanja ni več treba izvajati.
(5)
Zato je primerno, da se Odločba 2003/136/ES razveljavi.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/136/ES se razveljavi.
Člen 2
Ta odločba je naslovljena na Francosko republiko in Veliko vojvodstvo Luksemburg.
V Bruslju, 3. novembra 2005

Labels: 20
18
0
6